Wat Ons as Gesin van Pleegsorg Geleer Het | Foster Care in South Africa
← Growing Up In A Broken Home
One of my most Favorite Quotes →
Wat Ons as Gesin van Pleegsorg Geleer Het
Posted on October 7, 2011	by Helouise Steenkamp
"Van ons heel eerste lesse"
Wat is Pleegsorg: "Pleegsorg is idiaal gesien, die tydelike versoring van hulpbehoewende kind/ers, totdat hulle met hul biologiese ouers of familie herenig kan word, wanneer hulle daartoe instaat is om self na die kind/ers te kan omsien."
Of ons as Christene dit besef of nie, is daar niemand beter om die konsep van Pleegsorg te verstaan as juis ons nie. 'n Christen word deur God se genade, onvoorwaardelik (sonder enige limitasies of beperkinge) aanvaar in Sy familie in. Ons glo dat God ons in Sy familie aanvaar deur geen goeie gawe of werke van ons eie nie, maar slegs deur Sy genade, Sy seun Jesus Christus. Soortgelyk verwelkom die Christen Pleegouers die Pleegkind in sy huishouding in as 'n uitvloeisel van God se genade.
Dit beteken geensins dat daar nie verwagtinge moet wees vir 'n hegte, vervullende en warm ouer–kind verhouding nie, in teen deel dis ook waarna gestrewe moet word. Maar deur die oë van die Christen Pleegouers, gaan pleegsorg meer oor om te gee – die gee van liefde, kamaraadskap en die voorsiening van materieële besittings, as oor om te ontvang.
Dit is van uiterste belang om op elke dag saam met die pleegkind te fokus en nie in terme van maande of jare te dink nie. In Klaagliedere 3: 22-23 het ons 'n wonderlike en kosbare belofte dat God se krag/genade nuut is vir elke nuwe dag! Die toekoms is in Sy uiters bekwame hande, en dit is vir Hom om dit te bepaal. Al wat ons as pleegouers moet doen is om elke dag daar te wees om in die behoeftes van hierdie gebroke en stukkende mensies te voorsien.
Ek herhinder myself daagliks daaraan dat elke doek wat ek omruil, speelding wat ek optel, nagvrees wat ek probeer weg wieg, soentjie wat ek op traannat wangetjies soen, elke liewe dingetjie wat ek vir hulle doen NOOIT OOIT nutteloos is nie! Dit is 'n belegging in die fondasie van die kind se lewe, wat verseël is met onvoorwaardelike liefde. Of die kind by julle as gesin is vir drie maande of vir baie langer, niemand sal dit ooit van hom/haar af kan wegvat nie!. "Liefde gaan nooit tot niet nie" 1 Korintiërs 13:8 (Die Lewende Bybel)
"Die Les van Ondersteuning & Berading"
Biologiese ouers is onlosmakend deël van die kind se lewe, ongeag van die kind se ouerderdom en of hereniging ooit kan plaas vind. Dus bestaan daar altyd in pleegsorg 'n driehoek van Pleegkind, Biologiese Ouers, en Pleegouers. Elke een het sy eie rol en plek, maar die kind/ers se beste belang moet altyd voorop wees. Pleegouers is nie daar om die biologiese ouers te veroordeel nie (dit is vir die kinderhof om te besluit) Pleegouers is daar om dit vir die kind/ers beter te maak!
Dis ook een van die hoofsaaklike redes waarom voornemende pleegouers opleiding en berading moet onvang alvorens hulle betrokke raak by pleegsorg, maar ook tydens die pleegsorg proses. Een van die belangrikste take, as pleegouer, is om altyd perspektief van die 'pleegsorgkonsep' in elke situasie te probeer behou. Hierdie kinders is op een of ander manier getraumatiseer en hulpbehoewend. As pleegouer moet jy voorbery word op wat die gevolge van trauma op kind/ers is, en hoe om dit reg te hanteer.
Pleegouers moet geleer word om pleegsorgkinders reg groot te maak, al het hulle al hul eie kinders grootgemaak, omdat die kinders nie soos 'gewone' kinders groot gemaakkan word nie. Hulle sal nooit genoeg aandag, liefde of sorgkan ontvang om optemaak vir die maande en jare se tekort daaraan en mishandeling nie, dus moet pleegouers toegerus en voorbereid word oor hoe om in leemtes te voorsien. Dit is ook uiters belangrik vir die pleegouers om dadelik na plasing, in te skakel by 'n ouerondersteuningsgroep. Anders gaan hulle ook vasgevang word in die 'groot seer' van die kind/ers, en nie instaat wees om hom/haar te help heel word nie.
"Nog Pleegsorg Lesse"
Ons as gesin, is nou al drie jaar bevoorreg om by pleegsorg betrokke te kan wees. Deur God se genade, is ons 22 jaar gelukkig getroud met twee wonderlike seuns, onderskeidelik 13 en 17 jaar oud. Die pleegsorgkonsep het ook nod die volgende Goue, asook Silver lesse aan ons geleer.
As egpaar, het ons van die begin af ooreengekom dat ons nie gaan pleegsorg ten koste van ons biologiese seuns nie. Dit is baie belangrik om vooraf oor sekere'nie-onderhandelbare' situasies ooreentekom.
Een van die eerste en mees belangrikste take as Pleegouer is om so gou as moontlik binding met die kind te bewerkstellig. Dit is van kardinale belang dat 'n kind binding met die volwassenes in sy lewe vorm want dit: Gee hom/haar vertroue in ander en himself; Lê die fondasie vir die kind se ontwikkeling op alle vlakke van sy lewe; Help met die ontwikkeling van 'n gewete; Help hom om sy vrese en angs te hanteer; en Verminder negatiewe gevoelens soos jaloesie en selfblaam.
Pleegsorg gaan oor die kind/ers en nie oor ons as ouers se gevoelens, behoeftes, opinies of vooropgestelde idees nie. Byvoorbeeld met besoeke gaan dit daaroor om dit vir die kind die maklikste te maak. Moet dit nooit as 'n kompetisie vir die kind se liefde sien nie! Die kind het alreeds 'n tipe binding met, en ingeboude lojaliteit teenoor sy biologiese ouers, ongeag of die binding insekuur was en of die ouers die kind verwaarloos of mishandel het. Vir die kind is dit sy eerste en primêre gesinsfigure, en ook die mense waarmee hy homself identifiseer. Moet nooit ooit die ouers voor die kind kritiseer of afbreek nie. Indien hy aanvoel dat jy sy ouers as 'sleg' sien, identifiseer hy homself outomaties as sleg, want dit is dan waar hy vandaan kom! As pleegouer moet jy daarom wysheid aan die dag lê om die besoeke so gemaklik moontlik te laat geskiet.
Ons moet aanvaar dat kinders wat in pleegsorg geplaas word getruamtiseer is. Selfs net die verwydering uit hul ouers se sorg is 'n trauma opsigself. Al was die situasie waarin hulle hul bevind het 'ongesond' is dit al wat hulle ooit geken het, en beskik kinders nog nie oor die vermoë om die komplekse omstandighede wat tot hul verwydering gely het, reg te kan interpriteer of verwerk nie. So daar gaan 'n periode van 'rou' by die pleegsorgkind wees. Hulle het alles verloor wat aan hulle bekend was!.
Moet nooit die pleegkind se gedrag persoonlik opneem nie!. Hulle is gewonde mensies, wat deur die hande van ander volwassenes wat hulle vertrou het, verniel en verwaarloos is. Dit vat tyd, geduld en wysheid om al hierdie negatiewe in hulle lewe, in positiewe te verander.
Dit is van uiterste belang om so gou as moontlik, by 'n oueronderteuningsgroep aan te sluit. Hierdie forum bied nie net praktiese raad van ander pleegouers af nie, maar ook onbeperkte profesionele raad en dienste van gekwalifiseerde Maatskaplike Werkers wat in trauma en binding spesialiseer.
Onthou altyd om jou biologiese en pleegkind/ers dieselfde hoeveelheid aandag, behandeling en geskenke te gee! Maak hulle onlosmakend deël van mekaar se lewens, sodat hulle gebonde en geliefd voel en nie ervaar dat hulle uitgeskuif of minder belangrik is nie.
Moet nooit voor jou pleegsorgkind/ers na hulle as sulks verwys of aan ander mense voorstel nie! Sluit hulle altyd in as deel van die gesin. "Dis Zander, Regard en Cindy".
Op die einde van die dag hang die sukses van pleegsorg plasing hoofsaaklik af van wat julle as gesin daarin belê, en die ondersteuning wat julle toelaat om te ontvang. Die opbrengs uit elke klein belegging in hulle gebroke lewentjies is soveel meer as wat jy ooit sal kan ervaar of besef.
Vir my as pleegouer, is daar nie 'n verskil tussen ons biologiese en pleegkind/ers nie. Kinders is almal, en sal altyd waardevolle en wonderlike geskenke van God af wees. Net aan ons geleen vir die tydperk wat God al lank voor die grondlegging van die aarde, bepaal het. Voordat ons begin pleegsorg het, het dit begin voel asof ons as gesin uitmekaar dryf, omdat ons seuns al so groot is en die hele tyd besig was met hulself en hul eie dinge. Maar, soos my jongste seun onlangs tereg opgemerk het "Ons as gesin is baie nader aan mekaar vandat ons pleegsorg". Wanneer ons onvoorwaardelik gee, ontvang ons soveel meer as wat ons ooit kon verwag of van gedroom het!
Ek glo met my hele hart en wese dat ons as pleegouers selfs nog meer geseënd is met God se 'gawe van kinders', waarvan Psalm 127:3 praat. Al het ons nie self fisies geboorte aan hulle gegee nie, maak hulle ons 'koker vol pyle' wat niemand salkanverslaan nie!.
"Al sou 'n mens vroeg opstaan en jou afsloof dwarsdeur die dag tot laat in die aand, help dit nie, want vir die wat Hy liefhet gee die Here wat hulle nodig het, selfs terwyl hulle slaap. Kinders is ook iets wat die Here vir 'n mens gee, hulle is 'n gawe wat van Hom af kom." Psalms 127:2-3 (Die Lewende Bybel)